એકવાર એને જોઈ તો લઉં…એ વિચારોમાં ખોવાઈ ગયેલી…પોતાના રૂમમાં લગાવેલ પોતાના પતિ બિહાગ અને ૬ વર્ષના દીકરા વિહાનના ફોટા સામે નજર જતા એના વિચારો પર બ્રેક લાગી ફોટામાં ઉપસી રહેલા એ ખીલેલા ખુશ ચહેરાને નિહાળતી રહી, હોંઠો પર એક સ્મિત ઘસી આવ્યું મનમાં થયું મારી તો આખી દુનિયા આ બંનેમાં સમાયેલી છે મારો હસતો ખેલતો, કોઈની નજર લાગે એવો પરિવાર છે એ જે હોય તે મારે જાણીને હવે શું કરવું છે અને પાછા એ ફોનના પડઘા એના કાનોમાં પડવા લાગ્યા એને થયું એકવાર દુરથી જોઈ તો લઉં એ કોણ છે ભલે મળીશ નહી…